5 - 5. guds forsyn
1. gud, alle tings gode skaber, opretholder, leder, forordner og styrer i sin uendelige magt og visdom alle skabninger og ting, 1 fra den største til den mindste,2 ved sit vise og hellige forsyn til det formål, hvortil de var skabt.

 gud styrer i overensstemmelse med sin urokkelige forudviden og sin viljes frie og uforanderlige rådslutning,
 gud styrer til lov og pris for hans visdom, magt, retfærdighed, uendelige godhed og barmhjertighed og til sin forherligelse. 3

2. selv om alle ting sker uden ændring og urokkeligt 4 efter guds forudviden og rådslutning, så intet sker for nogen ved tilfældighed eller uden for hans forsyn, 5 så styrer han alligevel begivenhederne således, at de sker i overensstemmelse med naturlige årsager, enten nødvendigvis, frit eller betinget. 6

3. i sit almindelige forsyn gør gud brug af midler, 7 men han er fri til at virke udenfor, 8 over 9 og imod disse, 10 når han vil.

4. guds almagt, uransagelige visdom og uendelige godhed udtrykker sig så fuldstændigt i hans forsyn, at hans besluttede rådslutning endda udstrækker sig til det første fald og alle andre syndige handlinger begået af både engle og mennesker. 11 dette handler ikke blot om en slet og ret tilladelse, men en form for tilladelse, hvor han inkluderede yderst vise og magtfulde begrænsninger og andre midler til kontrol af synden. 12 disse forskellige begrænsninger har gud udformet for at gennemføre sine allerhelligste formål. 13 men i alle disse forhold kommer både englenes og menneskenes syndighed fra dem selv, og ikke fra gud, som er helt igennem hellig og retfærdig, og aldrig kan være ophav til eller godkende synd. 14

5. gud, som er helt igennem vis, retfærdig og nådefuld, overlader ofte sine børn for en tid til forskellige fristelser og til deres hjertes fordærv for at revse dem for de synder, de har begået, eller for at vise dem den skjulte kraft, som fordærvet og bedraget stadig har i deres hjerter. således kan de blive ydmyget og vækket til en stadig tættere og mere konstant afhængighed af ham som deres støtte, og de kan blive gjort mere agtpågivende over for fremtidige anledninger til synd. der kan også gives andre gode og hellige formål til guds handlemåde. 15 altså, hvad som helst, der sker for nogen af hans udvalgte, er efter hans vilje, til hans ære og til deres bedste. 16

6. hvad angår de onde og ugudelige mennesker, som gud, den retfærdige dommer, blinder og forhærder 17 på grund af tidligere synder, dem undlader han ikke bare at give sin nåde, som ellers kunne have oplyst deres forstand og berørt på deres hjerter, 18 men til tider borttager han endog de gaver, de havde, 19 og udsætter dem for visse ting eller situationer, som deres fordærvede tilstand vil gøre til en anledning til synd. 20 gud overgiver dem til deres eget begær, verdens fristelser og satans magt, 21 så de med tiden forhærder deres hjerter, selv når de er under den samme indflydelse, som gud bruger til at blødgøre andres hjerter. 22

7.guds forsyn omfatter alle skabninger helt generelt, men på en særlig måde favner det hans kirke og styrer alle ting til hans kirkes bedste. 23




 hebr 1,3; job 38,11; es 46,10-11; sl 135,6.
 matt 10,29-31.
 ef 1,11-12.
 apg 2,23.
 ordsp 16,33.
 1 mos 8,22.
 apg 27,31 & 44; es 55,10-11.
 hos 1,7.
 hos 1,7.
 dan 3,27.
 rom 11,32-34; 2 sam 24,1; 1 krøn 21,1.
 2 kong 19,28.
 1 mos 50,20; es 10,6-7 & 12.
 sl 50,21; 1 joh 2,16.
 2 krøn 32,25-31; 2 kor 12,7-9.
 rom 8,28.
 rom 1,24-28; 11,7-8.
 5 mos 29,3.
 matt 13,12.
 5 mos 2,30.
 sl 81,12-13; 2 thess 2,10-12.
 2 mos 8,15 & 28; es 6,9-10; 1 pet 2,7-8.
 1 tim 4,10; ef 1,22; es 43,3-5.